
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή ονομαστικής αξίας τιμαριθμοποιη- 
μένων ομολόγων λήξης 25.7.2025 στις 31.5.2006. . 1 

Πιστοποίηση επαγγελματικής επάρκειας των υπαλ¬ 
λήλων και στελεχών Ανωνύμων Εταιρειών Παρο¬ 
χής Επενδυτικών Υπηρεσιών, Ανωνύμων Εταιρειών 
Επενδυτικής Διαμεσολάβησης, Ανωνύμων Εται¬ 
ρειών Διαχείρισης Αμοιβαίων Κεφαλαίων και Ανω¬ 
νύμων Εταιρειών Επενδύσεων Χαρτοφυλακίου. 2 


ΑΠΟΦΑΣΕΙ Σ 

Αριθμ. 2/34298/0 023/Α (1) 

Αναπροσαρμογή ονομαστικής αξίας τιμαριθμοποιη- 
μένων ομολόγων λήξης 25.7.2025 στις 31.5.2006. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/17.12.1990). 

2. Τις διατάξεις του άρθρου 1 του ν. 2187/1994 «Ρύθμιση 
θεμάτων δημοσίου χρέους» (ΦΕΚ 16 Α/8.2.1994). 

3. Τις διατάξεις των άρθρων 5 έως και 12 του 
ν. 2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άθλοι τίτλοι)» (ΦΕΚ 43 Α/22.3.1994). 

4. Τις διατάξεις του άρθρου 11 του ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17 Α/18.2.1997), όπως τροποποιήθηκε με το άρθρο 
9 του ν. 2579/1998). 

5. Τις διατάξεις του άρθρου 15 του ν. 2628/1998 (ΦΕΚ 
151Α/1998), τις διατάξεις του άρθρου 31 του ν. 2682/1999 


(ΦΕΚ 16Α/1999), καθώς και τις διατάξεις του άρθρου 37 
του ν. 3130/2003 (ΦΕΚ 76 Α/2003). 

6. Τις διατάξεις των άρθρων. 64,90 και 91 του ν. 2362/95 
«Περί Δημοσίου λογιστικού ελέγχου των δαπανών του 
κράτους και άλλες διατάξεις» (ΦΕΚ 247Α/27.11.1995). 

7. Την υπ’ αριθμ. 2021180/2981/0023/31.3.1997 απόφαση, 
του Υπουργού των Οικονομικών «Περί των δαπανών 
σύναψης, έκδοσης και εξυπηρέτησης κ.λπ. των δανείων 
του δημοσίου (ΦΕΚ 286 Β/10.4.1997)». 

8. Τις διατάξεις του ν. 2628/6.7.1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α/6.7.1998). 

9. Την υπ’ αριθμ. 37930/ΔΙΟΕ 1264/14.10.2005 (Β 1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουγών Οικονομίας και Οικονομικών», όπως 
ισχύει. 

10. Την υπ’ αριθμ. 2/16773/0023/Α/20.3.2003 απόφα¬ 
ση του Υπουργού Οικονομικών «Εκδοση στις 27.3.2003 
κοινοπρακτικού τιμαριθμοποιημένσυ ομολογιακού δα¬ 
νείου, σε άϋλη μορφή, λήξης 25.7.2025», καθώς και τις 
υπ’ αριθμ. 2/5333/0023 Α /30.1.2004, 2/17201/0023 Α /2.4.2004, 
2/32020/0023 Α /16.6.2005 και 2/18746/002377.4.2006 όμοιες 
για την επανέκδοση (ιό ορβηίηρ) στις 3.2.2004, 5.4.2004, 
21.6.2005 και 12.4.2006, αντίστοιχα. 

11. Την υπ’ αριθμ. 2/13615/0023/Α/13.3.2006 (ΦΕΚ 387Β/ 
30.3.2006) απόφαση Υπουργού Οικονομίας και Οικονομι¬ 
κών «επανακαθορισμός του Δείκτη Αναφοράς της ημε¬ 
ρομηνίας έναρξης των τιμαριθμοποιημένων ομολόγων, 
λήξης 25.7.2025, έτος βάσης 2005=100», αποφασίζουμε: 

1. Την αναπροσαρμογή της ονομαστικής αξίας, των 
τιμαριθμοποιημένων ομολόγων, Ι8ΙΝ ΘΒ 03 38001 531, 
λήξης 25.7.2025, σταθερού επιτοκίου 2,90% λόγω της 
εξέλιξης του Εναρμονισμένου Δείκτη Τιμών Κατανα¬ 
λωτή για την Ευρωζώνη εξαιρουμένου του καπνού και 
σύμφωνα με τους γενικούς όρους έκδοσης τους, για 
τον μήνα Μάιο 2006, όπως παρακάτω: 


ΗΜΕΡΟΜΗΝΙΑ 

ΑΝΑΠΡΟΣΑΡΜΟΓΗΣ 

ΟΝΟΜΑΤΙΚΗ ΑΞΙΑ 

ΔΕΙΚΤΗΣ ΑΝΑΦΟΡΑΣ 

ΛΟΓΟΣ ΔΕΙΚΤΩΝ 
(ΙΝϋΕΧ ΒΑΤΙΟ) 

ΑΝΑΠΡΟΣΑΡΜΟΣΜΕΝΟ 

ΚΕΦΑΛΑΙΟ 

31.5.2006 

7.200.000.000,00 

101,45194 

1,06979 

7.702.488.000,00 

















11894 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ο λόγος δεικτών είναι το πηλίκο του εκάστοτε δείκτη 
αναφοράς στην ημερομηνία αναπροσαρμογής προς τον 
δείκτη αναφοράς κατά την ημερομηνία έναρξης. Ο Δεί¬ 
κτης αυτός της ημερομηνίας έναρξης καθορίζεται ως 
ο Δείκτης Αναφοράς Πληθωρισμού Βάσης και ορίζεται 
ύστερα από τον επανακαθορισμό σε νέο έτος βάσης 
2005=100, στο 94,83337, για δε τον υπολογισμό του 
χρησιμοποιείται ο μη αναθεωρημένος (υπΓθνίεβά) ΗΙΟΡ 
της ημερομηνίας έναρξης των ομολόγων στο νέο έτος 
βάσης 2005=100. Ο λόγος δεικτών στρογγυλοποιείται 
στα πέντε δεκαδικά ψηφία. 

Κάλυψη δαπάνης. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, 
για το τρέχον έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

( 2 ) 

Πιστοποίηση επαγγελματικής επάρκειας των υπαλλή¬ 
λων και στελεχών Ανωνύμων Εταιρειών Παροχής 
Επενδυτικών Υπηρεσιών, Ανωνύμων Εταιρειών Επεν¬ 
δυτικής Διαμεσολάβησης, Ανωνύμων Εταιρειών Δια¬ 
χείρισης Αμοιβαίων Κεφαλαίων και Ανωνύμων Εται¬ 
ρειών Επενδύσεων Χαρτοφυλακίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(ΑΠΟΦΑΣΗ 1/387/19.6.2006) 

Αφού έλαβε υπόψη τις διατάξεις 
(α) Του άρθρου 4 του ν. 2836/2000 (ΦΕΚ Α 168), όπως 
τροποποιήθηκε με την παράγραφο 2 του άρθρου 49 
του ν. 3371/2005 (ΦΕΚ Α 178). 

(β) Του σημείου (ε) του άρθρου 19 του ν. 3340/2005 
(ΦΕΚ Α 112). 

(γ) Της παραγράφου 1 του άρθρου 4 του ν. 1806/1988 
(ΦΕΚ Α 207). 

(δ) Της παραγράφου 5 του άρθρου 27 και της παρα¬ 
γράφου 1 του άρθρου 29 του ν. 2396/1996 (ΦΕΚ Α 73). 

ε) Του άρθρου 90 του Προεδρικού Διατάγματος 
63/2005 (ΦΕΚ Α 98), αποφασίζει ομόφωνα: 

ΚΕΦΑΛΑΙΟ Α 

Πεδίο εφαρμογής - Γενικές αρχές 
Άρθρο 1 

Η παρούσα απόφαση αφορά στις 
(α) Εταιρείες Παροχής Επενδυτικών Υπηρεσιών (ΕΠΕΥ) 
του σημείου 1 του άρθρου 3 του ν. 2396/1996, 

(β) Ανώνυμες Εταιρείες Επενδυτικής Διαμεσολάβησης 
(ΑΕΕΔ) του άρθρου 41 του ν. 3371/2005, 

(γ) Ανώνυμες Εταιρίες Διαχείρισης Αμοιβαίων Κεφα¬ 
λαίων (ΑΕΔΑΚ) του ν. 3283/2004 (ΦΕΚ Α 210) και 
(δ) Ανώνυμες Εταιρείες Επενδύσεων Χαρτοφυλακίου 
(ΑΕΕΧ) του ν. 1969/1991 (ΦΕΚ Α 167), 
οι οποίες έχουν λάβει άδεια και εποπτεύονται από την 
Επιτροπή Κεφαλαιαγοράς (στο εξής «Εταιρείες»). 

Αρθρο 2 

1. Οι Εταιρείες υποχρεούνται να απασχολούν, κατά 
την παροχή των υπηρεσιών 


(α) της λήψης και διαβίβασης εντολών, 

(β) της εκτέλεσης εντολών για λογαριασμό τρίτων, 
(γ) της παροχής επενδυτικών συμβουλών, 

(δ) της διαχείρισης χαρτοφυλακίων και 
(ε) της εκπόνησης αναλύσεων όπως αυτές ορίζονται 
στο άρθρο 2 της υπ’ αριθμ. 4/347/2005 απόφασης της 
Επιτροπής Κεφαλαιαγοράς (ΦΕΚ Β 983), μόνον πρόσω¬ 
πα τα οποία διαθέτουν Πιστοποιητικό Επαγγελματικής 
Επάρκειας (στο εξής «Πιστοποιητικό»), με την επιφύλαξη 
των οριζομένων στο άρθρο 17. 

2. Οι Εταιρείες υιοθετούν κατάλληλους μηχανισμούς 
και διαδικασίες ώστε να διασφαλίζεται: 

(α) η επάρκεια του απασχολούμενου προσωπικού 
καθώς και ότι αυτό διαθέτει, σε διαρκή βάση, την απα¬ 
ραίτητη επαγγελματική επάρκεια και αξιοπιστία για 
την αποτελεσματική παροχή των πιο πάνω υπηρεσιών, 
καθώς και 

(β) η δυνατότητα ευχερούς ταυτοποίησης των απα¬ 
σχολούμενων προσώπων και ο έλεγχος της επαγγελ¬ 
ματικής καταλληλότητας τους τόσο από τις ίδιες τις 
Εταιρίες όσο και από την Επιτροπή Κεφαλαιαγοράς, 
σύμφωνα με τα οριζόμενα στην παρούσα απόφαση. 

3. Οι Εταιρείες τηρούν αρχείο κατ’ άτομο του απα¬ 
σχολούμενου προσωπικού που έχει λάβει πιστοποίηση 
με βάση την παρούσα απόφαση, με ένδειξη του χρόνου 
πιστοποίησης και του χρόνου έναρξης και διακοπής 
της παροχής των συγκεκριμένων υπηρεσιών. Το αρχείο 
διατηρείται για τουλάχιστον τρία (3) χρόνια από το 
χρόνο που το απασχολούμενο πρόσωπο έχει παύσει να 
παρέχει τις υπηρεσίες για λογαριασμό της Εταιρείας. 

Αρθρο 3 

1. Το Πιστοποιητικό, ανάλογα με τον τύπο του, αφορά 
στην παροχή των υπηρεσιών της παραγράφου 1 του 
άρθρου 2 από πιστοποιημένα πρόσωπα για λογαριασμό 
της Εταιρείας, ως εξής: 

(αΐ) Λήψη και διαβίβαση εντολών σε κινητές αξίες. 
Αφορά στην υπηρεσία της λήψης και διαβίβασης εντο¬ 
λών και της εκτέλεσης εντολών για λογαριασμό τρίτων 
των σημείων 1(α)(ί) και (μ) του άρθρου 2 του ν. 2396/1996 
σε κινητές αξίες, σε μερίδια οργανισμών συλλογικών 
επενδύσεων και σε τίτλους της χρηματαγοράς. 

(α2) Λήψη και διαβίβαση εντολών σε παράγωγα προ¬ 
ϊόντα. 

Αφορά στην υπηρεσία της λήψης και διαβίβασης 
εντολών και της εκτέλεσης εντολών για λογαριασμό 
τρίτων των σημείων 1(α)(ί) και (ϋ) του άρθρου 2 του 
ν. 2396/1996 σε: 

- τίτλους προθεσμιακών χρηματοπιστωτικών συμβά¬ 
σεων (ίυΙυΓβε), συμπεριλαμβανομένων των ισοδύναμων 
τίτλων που παρέχουν δικαίωμα εκκαθάρισης τοις με¬ 
τρητό ίς, 

- προθεσμιακά συμβόλαια επιτοκίου (ΡΒΑ), 

- συμβάσεις ανταλλαγής (ενναρε) υποχρεώσεων με 
αντικείμενο επιτόκιο ή συνάλλαγμα ή συμβάσεις ανταλ¬ 
λαγής συνδεόμενες με μετοχές ή με δείκτη μετοχών 
(βρυίΐγ ενναρε), και 

- δικαιώματα προαιρέσεως (ορίίοηε) για την αγορά ή 
πώληση οποιουδήποτε από τους ανωτέρω τίτλους, πε- 
ριλαμβανομένων των ισοδύναμων τίτλων που παρέχουν 
δικαίωμα εκκαθάρισης τοις μετρητοίς, συμπεριλαμβα¬ 
νομένων των δικαιωμάτων προαιρέσεως (ορίίοηε) επί 
συναλλάγματος και επιτοκίων. 

(β) Παροχή επενδυτικών συμβουλών. 

Αφορά στην υπηρεσία της παροχής συμβουλών του 
σημείου (στ) της παραγράφου 2 του άρθρου 2 του 
ν. 2396/1996 σε κινητές αξίες, σε μερίδια οργανισμών 
συλλογικών επενδύσεων, σε τίτλους της χρηματαγοράς 
και σε παράγωγα προϊόντα που καλύπτει το Πιστοποι¬ 
ητικό (α2) και σε σύνθετα χρηματοοικονομικά προϊόντα 
(εΐΓϋοίυΓθά ρωδυοίε). 

(βΐ) Παροχή επενδυτικών συμβουλών σε κινητές αξί¬ 
ες. 

Αφορά στην υπηρεσία της παροχής συμβουλών του 
σημείου (στ) της παραγράφου 2 του άρθρου 2 του 
ν. 2396/1996 σε κινητές αξίες, σε μερίδια οργανισμών 
συλλογικών επενδύσεων και σε τίτλους της χρηματα¬ 
γοράς. 

(γ) Διαχείριση χαρτοφυλακίου. 

Αφορά στην υπηρεσία της διαχείρισης επενδυτικών 
χαρτοφυλακίων πελατών του σημείου (γ) της παραγρά¬ 
φου 1 του άρθρου 2 του ν. 2396/1996, εφόσον τα χαρτο¬ 
φυλάκια συμπεριλαμβάνουν έναν ή περισσοτέρους από 
τους τίτλους των σημείων 1α(ί)(αα) έως (ζζ) του άρθρου 
2 του ν. 2396/1996. 

(δ) Εκπόνηση αναλύσεων σχετικά με χρηματοπιστω¬ 
τικά μέσα ή εκδότες. 

Αφορά στην εκπόνηση αναλύσεων, όπως οι τελευ¬ 
ταίες ορίζονται στο άρθρο 2 της υπ’ αριθμ. 4/347/2005 
απόφασης της Επιτροπής Κεφαλαιαγοράς. 

2. Το Πιστοποιητικό (δ) παρέχει και τη δυνατότητα 
παροχής υπηρεσιών που καλύπτουν τα Πιστοποιητικά 
(αΐ), (α2), (β) και (γ). Το Πιστοποιητικό (γ) παρέχει και 
τη δυνατότητα παροχής υπηρεσιών που καλύπτουν τα 
Πιστοποιητικά (αΐ), (α2) και (β). Το Πιστοποιητικό (β) 
παρέχει και τη δυνατότητα παροχής υπηρεσιών που 
καλύπτουν τα Πιστοποιητικά (αΐ) και (α2). Το Πιστοποιη¬ 
τικό (βΐ) παρέχει και τη δυνατότητα παροχής υπηρεσιών 
που καλύπτει το Πιστοποιητικό (αΐ). 

Αρθρο 4 

1. Το Πιστοποιητικό χορηγείται από την Επιτροπή 
Κεφαλαιαγοράς, εφόσον το υποψήφιο πρόσωπο έχει 
επιτύχει στις Εξετάσεις Πιστοποίησης σύμφωνα με τα 
κατωτέρω οριζόμενα στα άρθρα 11 έως 14, ή έχει συμ- 
μετάσχει με επιτυχία σε Σεμινάρια Πιστοποίησης σύμ¬ 
φωνα με τα οριζόμενα στο άρθρο 16 ή εμπίπτει στην 
περίπτωση του άρθρου 15. 

2. Η συμμετοχή στις Εξετάσεις Πιστοποίησης επι¬ 
τρέπεται εφόσον συντρέχουν σωρευτικά οι πιο κάτω 
προϋποθέσεις: 

(α) το υποψήφιο πρόσωπο πληροί τις ελάχιστες προ¬ 
ϋποθέσεις προσωπικής αξιοπιστίας, σύμφωνα με τα 
κατωτέρω οριζόμενα στο Κεφάλαιο Β, 

(β) το υποψήφιο πρόσωπο πληροί τις κατά περίπτωση 
απαιτούμενες ελάχιστες τυπικές προϋποθέσεις καταλ¬ 
ληλότητας (τυπικά προσόντα), όπως περιγράφονται 
κατωτέρω στο Κεφάλαιο Γ, 

(γ) έχει καταβληθεί στην Επιτροπή Κεφαλαιαγοράς 
τέλος Πιστοποίησης, σύμφωνα με την παράγραφο 1 του 
άρθρου 21, που ανέρχεται σε € 100. 

3. Ειδικά προκειμένου για την χορήγηση του Πιστο¬ 
ποιητικού (αΐ), η συμμετοχή σε Σεμινάρια Πιστοποίησης 
του άρθρου 16 επιτρέπεται εφόσον το υποψήφιο πρό¬ 
σωπο, εκτός από τις προϋποθέσεις της προηγούμενης 
παραγράφου, έχει προϋπηρεσία τουλάχιστον δώδεκα 
(12) μηνών στην υπηρεσία της «Λήψης και Διαβίβασης 
Εντολών σε Κινητές Αξίες», σύμφωνα με τα άρθρα 17 
και 18. 


ΚΕΦΑΛΑΙΟ Β 

Ελάχιστα εχέγγυο προσωπικής αξιοπιστίας 
Άρθρο 5 

1. Κατά τον έλεγχο της συνδρομής των ελάχιστων 
προϋποθέσεων προσωπικής αξιοπιστίας, ακεραιότητας, 
φερεγγυότητας και ήθους, δεν παρέχεται έγκριση συμ¬ 
μετοχής στις Εξετάσεις ή στα Σεμινάρια Πιστοποίησης 
αν: 

(α) τα ενδιαφερόμενο πρόσωπα έχουν καταδικασθεί 
τελεσίδικα για αδικήματα που αποτελούν κώλυμα για 
τον διορισμό σε θέση δημοσίου υπαλλήλου σύμφωνα 
με τα σχετικώς οριζόμενα στην παράγραφο 1 του άρ¬ 
θρου 8 του ν. 2683/1999 (ΦΕΚ Α 19) ή έχουν απολυθεί 
από άλλη θέση για πειθαρχικούς λόγους σύμφωνα με 
τον ίδιο ως άνω νόμο, ή έχουν καταδικασθεί τελεσίδικα 
για τα αδικήματα των άρθρων 398 και 406 του Ποινι¬ 
κού Κώδικα ή για αδικήματα της νομοθεσίας για την 
προστασία της κεφαλαιαγοράς από πράξεις προσώπων 
που κατέχουν προνομιακές πληροφορίες και πράξεις 
χειραγώγησης της αγοράς (ν. 3340/2005 ΦΕΚ Α112) και 
για την πρόληψη χρησιμοποίησης του χρηματοπιστω¬ 
τικού συστήματος με σκοπό την νομιμοποίηση εσόδων 
από εγκληματικές δραστηριότητες (ν. 2331/1995, ΦΕΚ Α 
173, όπως ισχύει), 

(β) έχει επιβληθεί στα ενδιαφερόμενο πρόσωπα χρη¬ 
ματικό πρόστιμο σωρευτικά τουλάχιστον δέκα χιλιάδων 
ευρώ (10.000) για το οποίο έχει παρέλθει η προθεσμία 
προσφυγής ενώπιον των δικαστηρίων ή για το οποίο 
έχει εκδοθεί τελεσίδικη δικαστική απόφαση που απορ¬ 
ρίπτει την προσφυγή, για παράβαση: 

(ί) των Κανονισμών και Κωδίκων Δεοντολογίας που 
αφορούν στον χρηματοοικονομικό τομέα και ιδίως της 
υπ’ αριθμ. 122/1997 (ΦΕΚ Β 340) υπουργικής απόφασης, 
της υπ’ αριθμ. 15/1998 (ΦΕΚ Β 1257) υπουργικής απόφα¬ 
σης, της υπ’ αριθμ. 5/204/2000 απόφασης της Επιτρο¬ 
πής Κεφαλαιαγοράς (ΦΕΚ Β 1487) και της υπ’ αριθμ. 
8422/1998 απόφασης της Επιτροπής Κεφαλαιαγοράς 
(ΦΕΚ Β 615), όπως εκάστοτε ισχύουν, 

(ϋ) των διατάξεων του ν. 3340/2005, 

(ιϋ) των διατάξεων του ν. 2331/1995, 

(ίν) της παραγράφου 1 του άρθρου 4 του ν. 2396/1996. 

2. Οι αρνητικές προϋποθέσεις της προηγούμενης 
παραγράφου καλύπτουν και τις περιπτώσεις εκείνες 
που η αναφερόμενη ή αντίστοιχη παράβαση έχει λάβει 
χώρα εκτός της ελληνικής επικράτειας ή η αντίστοιχη 
κύρωση ή καταδίκη έχει επιβληθεί από αρμόδιες αρχές 
ή όργανα άλλης χώρας, καθώς και στις περιπτώσεις στις 
οποίες αρμόδια αρχή ή αρμόδιο όργανο άλλης χώρας 
έχει αρνηθεί να παράσχει ή έχει ανακαλέσει αντίστοιχο 
πιστοποιητικό επαγγελματικής επάρκειας στα ενδιαφε¬ 
ρόμενο πρόσωπα για λόγους που συνδέονται με την εν 
γένει προσωπική αξιοπιστία του ενδιαφερομένου. 

Άρθρο 6 

1. Επιτρέπεται η αιτιολογημένη άρνηση της συμμε¬ 
τοχής σε Εξετάσεις Πιστοποίησης ή της συμμετοχής 
στα Σεμινάρια του άρθρου 16 για την χορήγηση Πιστο¬ 
ποίησης, σε περίπτωση που έχει ασκηθεί και εκκρεμεί 
πειθαρχική ή ποινική δίωξη αναφορικά με οποιοδήποτε 
από τα αδικήματα του προηγούμενου άρθρου, μέχρι την 
ολοκλήρωση της σχετικής πειθαρχικής διαδικασίας ή 
μέχρι να καταστεί τελεσίδικη η σχετική απόφαση. 

2. Στο πλαίσιο χρήσης της ευχέρειας της προηγού¬ 
μενης παραγράφου, συνεκτιμάται η φύση και η σοβά- 

ρότητα της παράβασης, ο βαθμός συσχέτισης της με 
το αντικείμενο της αίτησης και ειδικά το είδος της 
υπηρεσίας ως προς την οποία έχει υποβληθεί η αίτηση, 
τυχόν άλλες σχετικές καταδίκες, κυρώσεις ή ποινές 
που έχουν επιβληθεί στο ενδιαφερόμενο πρόσωπο, τυ¬ 
χόν άλλες σχετικές εκκρεμούσες διώξεις οιασδήποτε 
φύσεως (ποινικής, διοικητικής ή πειθαρχικής) κατά του 
ενδιαφερομένου προσώπου. 

3. Στην περίπτωση που συντρέχουν οι προϋποθέσεις 
του άρθρου 5, μπορεί να επιτραπεί η συμμετοχή στις 
Εξετάσεις Πιστοποίησης ή στα Σεμινάρια Πιστοποίησης 
ενδιαφερομένου προσώπου αν έχουν παρέλθει πέντε 
(5) χρόνια από την επιβολή της αντίστοιχης κύρωσης, 
λαμβανομένης ιδίως υπόψη της βαρύτητας του παρα¬ 
πτώματος, στο οποίο είχε υποπέσει το ενδιαφερόμενο 
πρόσωπο και της έκτοτε επαγγελματικής του συμπε¬ 
ριφοράς . 

Αρθρο 7 

Για το Σκοπό εξέτασης της συνδρομής ή μη: 

(α) του σημείου (α) της παραγράφου 1 του άρθρου 5 
προσκομίζεται αντίγραφο ποινικού μητρώου, για γενική 
ΧΡήση, 

(β) του σημείου (β) της παραγράφου 1 του άρθρου 5 
προσκομίζεται υπεύθυνη δήλωση του αιτούντος και 

(γ) της παραγράφου 1 του άρθρου 6 προσκομίζεται 
πιστοποιητικό περί μη άσκησης ποινικής διώξεως. 

ΚΕΦΑΛΑΙΟ Γ 

Ελάχιστες τυπικές προϋποθέσεις καταλληλότητας 
(τυπικά προσόντα) 

Αρθρο 8 

Με την επιφύλαξη ειδικότερων ρυθμίσεων του νόμου, 
το υποψήφιο για χορήγηση Πιστοποιητικού πρόσωπο 
πρέπει ανεξαρτήτως του είδους της υπηρεσίας για την 
οποία έχει υποβληθεί αίτηση για την παροχή Πιστο¬ 
ποιητικού: 

(α) να έχει συμπληρώσει το 18ο έτος ηλικίας, και 

(β) να πληροί κατ’ ελάχιστο τις τυπικές προϋποθέσεις 
καταλληλότητας (τα τυπικά προσόντα) που καθορίζο¬ 
νται ανάλογα με το είδος των υπηρεσιών στο άρθρο 9 
ή στο άρθρο 15 κατά περίπτωση. 

Αρθρο 9 

1. Οι υποψήφιοι που αιτούνται τη χορήγηση Πιστο¬ 
ποιητικού (αΐ) και (α2) του άρθρου 3 της παρούσας 
Απόφασης πρέπει να έχουν Απολυτήριο Λυκείου. 

2. Οι υποψήφιοι που αιτούνται τη λήψη Πιστοποιητικού 
(β) και (βΐ) πρέπει να έχουν: 

(α) Πτυχίο ελληνικού Ανώτατου Εκπαιδευτικού Ιδρύ¬ 
ματος (ΑΕΙ) ή Πτυχίο ελληνικού Τεχνολογικού Εκπαιδευ¬ 
τικού Ιδρύματος (ΤΕΙ) ή κατά την κρίση της Επιτροπής 
Κεφαλαιαγοράς και της Τράπεζας της Ελλάδος ισο¬ 
δύναμου μεταλυκειακού φορέα εκπαίδευσης τριετούς 
τουλάχιστον διάρκειας του εσωτερικού ή του εξωτε¬ 
ρικού και 

(β) Αποδεδειγμένη εργασιακή εμπειρία ως εξής: 

(ί) σε καθεστώς πλήρους απασχόλησης για έξη του¬ 
λάχιστον μήνες στον χρηματοπιστωτικό τομέα εφόσον 
κατέχουν μεταλυκειακό τίτλο σπουδών τριετούς του¬ 
λάχιστον διάρκειας οικονομικής ή θετικής κατεύθυνσης, 
ή εναλλακτικά 

(μ) προϋπηρεσία έξι μηνών ως ασκούμενοι στη συγκε¬ 
κριμένη υπηρεσία, σύμφωνα με τα προβλεπόμενα στο 
Κεφάλαιο Ε. 


3. Οι υποψήφιοι που αιτούνται τη χορήγηση Πιστοποι¬ 
ητικού (γ) και (δ) πρέπει να έχουν: 

(α) Πτυχίο ελληνικού ΑΕΙ ή ΤΕΙ ή κατά την κρίση της 
Επιτροπής Κεφαλαιαγοράς και της Τράπεζας της Ελ¬ 
λάδος ισοδύναμου μεταλυκειακού φορέα εκπαίδευσης 
τριετούς τουλάχιστον διάρκειας του εσωτερικού ή του 
εξωτερικού και 

(β) Αποδεδειγμένη εργασιακή εμπειρία ως εξής: 

(ί) σε καθεστώς πλήρους απασχόλησης για ένα του¬ 
λάχιστον έτος στον χρηματοπιστωτικό τομέα, εφόσον 
κατέχουν μεταλυκειακό τίτλο σπουδών τριετούς τουλά¬ 
χιστον διάρκειας οικονομικής ή θετικής κατεύθυνσης, ή 
(ϋ) προϋπηρεσία ενός έτους ως ασκούμενοι στη συ¬ 
γκεκριμένη υπηρεσία ή δραστηριότητα, σύμφωνα με τα 
προβλεπόμενα στο Κεφάλαιο Ε της παρούσας, ή 
(ίϋ) σε καθεστώς πλήρους απασχόλησης στον χρημα¬ 
τοπιστωτικό τομέα για έξη τουλάχιστον μήνες, εφόσον 
κατέχουν μεταπτυχιακό τίτλο σπουδών οικονομικής ή 
χρηματοοικονομικής κατεύθυνσης. 

Αρθρο 10 

1. Η επαγγελματική εμπειρία των υποψηφίων προς 
Πιστοποίηση πρέπει να προέρχεται από πραγματική 
απασχόληση σε εταιρίες της παραγράφου 1 του άρθρου 
4 του ν. 2836/2000 ή σε χρηματοπιστωτικής φύσεως 
υπηρεσίες του Δημοσίου ή φορέων του ευρύτερου δη¬ 
μοσίου τομέα που δραστηριοποιούνται σε τομείς σχε¬ 
τικούς με την κεφαλαιαγορά ή σε χρηματοοικονομικής 
φύσεως υπηρεσίες οργανωμένων χρηματιστηριακών 
αγορών της Ελλάδος ή του εξωτερικού και γενικότερα 
σε χρηματοοικονομικές υπηρεσίες εταιρειών του χρη¬ 
ματοπιστωτικού τομέα. 

2. Προς Πιστοποίηση της επαγγελματικής εμπειρίας 
και των τυπικών προσόντων πρέπει να προσκομίζονται 
σωρευτικά: 

(α) Αναλυτική βεβαίωση προϋπηρεσίας από τον 
εργοδότη, υπέχουσα θέση υπεύθυνης δήλωσης του 
ν. 1599/1986, στην οποία περιγράφεται αναλυτικά και 
με ευκρίνεια το αντικείμενο απασχόλησης του υπο¬ 
ψηφίου. 

(β) Υπεύθυνη δήλωση του υποψηφίου συνοδευόμενη 
από αντίγραφο των σχετικών ενσήμων από την οποία 
πρέπει να προκύπτει ότι ο υποψήφιος έχει πράγματι 
απασχοληθεί στον εργοδότη που εξέδωσε τη βεβαίωση 
προϋπηρεσίας κατά το αντίστοιχο χρονικό διάστημα, 
(γ) Αναλυτικό βιογραφικό σημείωμα. 

(δ) Επικυρωμένα αντίγραφα τίτλων σπουδών. 

3. Στο πλαίσιο εφαρμογής των άρθρων 5 και 9, η 
Επιτροπή Κεφαλαιαγοράς δύναταί: 

(α) να ζητεί από την Εταιρεία και το εκάστοτε ενδια¬ 
φερόμενο πρόσωπο διευκρινίσεις, 

(β) να ζητεί συστατικές επιστολές, και 
(γ) να επικοινωνεί και να ζητεί πληροφορίες από αρχές 
ή άλλες υπηρεσίες ή οργανισμούς, τόσο στην Ελλάδα 
όσο και στο εξωτερικό, προκειμένου να επιβεβαιώσει 
ή διευκρινίσει την συνδρομή των προϋποθέσεων προ¬ 
σωπικής αξιοπιστίας των υποψήφιων για Πιστοποίηση 
προσώπων. 

ΚΕΦΑΛΑΙΟ Δ 

Εξετάσεις και Σεμινάρια Πιστοποίησης 
Αρθρο 11 

1. Οι Εξετάσεις για τη χορήγηση Πιστοποιητικών (αΐ), 
(α2), (β), (βΐ), (γ) και (δ) διενεργούνται τουλάχιστον μια 

φορά κατ’ έτος από την Ελληνικά Χρηματιστήρια Ανώ¬ 
νυμη Εταιρεία Συμμετοχών (ΕΧΑΕ) και από το Ελληνι¬ 
κό Τραπεζικό Ινστιτούτο (ΕΤΙ) της Ελληνικής Ένωσης 
Τ ραπεζών. 

2. Η Επιτροπή Κεφαλαιαγοράς και η Τράπεζα της Ελ¬ 
λάδος με κοινή τους απόφαση μπορούν να διενεργούν 
απευθείας ή να αναθέτουν την διενέργεια των εξετά¬ 
σεων και σε Τμήμα χρηματοοικονομικής κατεύθυνσης 
ελληνικού ΑΕΙ, ή κατά την κρίση της Επιτροπής Κε¬ 
φαλαιαγοράς και της Τράπεζας της Ελλάδος σε άλλο 
εκπαιδευτικό φορέα αντίστοιχης κατεύθυνσης εφόσον 
κριθεί από τις εν λόγω αρχές ότι παρέχει ισοδύναμα, 
τουλάχιστον, εχέγγυα για τη διεξαγωγή των σχετικών 
εξετάσεων Πιστοποίησης. 

Αρθρο 12 

1. Οι Εξετάσεις για την χορήγηση του Πιστοποιητικού 
περιλαμβάνουν δύο αυτοτελή και διακριτά τμήματα. Το 
ένα τμήμα καλύπτει εξεταστέα ύλη που αφορά εν γέ- 
νει στο θεσμικό πλαίσιο της κεφαλαιαγοράς και φέρει 
τον τίτλο «Θεσμικό Πλαίσιο της Κεφαλαιαγοράς». Το 
άλλο τμήμα καλύπτει εξεταστέα ύλη που περιλαμβάνει 
ειδικά θέματα ανάλογα με το είδος των υπηρεσιών 
ή δραστηριοτήτων ως προς τις οποίες χορηγείται το 
Πιστοποιητικό και φέρει τον τίτλο «Ειδικά Θέματα Κε¬ 
φαλαιαγοράς». 

2. Το τμήμα με τίτλο «Το Θεσμικό Πλαίσιο της Κε¬ 
φαλαιαγοράς» και το τμήμα με τίτλο «Ειδικά Θέματα 
Κεφαλαιαγοράς» αποτελούν αντικείμενο αυτοτελούς 
Εξέτασης. 

3. Το ενδιαφερόμενο να αποκτήσει το Πιστοποιητι¬ 
κό πρόσωπο, πρέπει να συμμετάσχει με επιτυχία σε 
Εξετάσεις: 

(α) στο τμήμα με τίτλο «Θεσμικό Πλαίσιο της Κεφα¬ 
λαιαγοράς», και 

(β) στο τμήμα με τίτλο «Ειδικά Θέματα Κεφαλαιαγο¬ 
ράς», ανάλογα με τις παρεχόμενες 

υπηρεσίες. 

4. Η συμμετοχή στο τμήμα με τίτλο «Ειδικά Θέματα 
Κεφαλαιαγοράς» επιτρέπεται μόνον εφόσον ο υποψήφι¬ 
ος έχει επιτύχει στις εξετάσεις του τμήματος «Θεσμικό 
Πλαίσιο Κεφαλαιαγοράς». 

5. Το τμήμα με τίτλο «Ειδικά Θέματα Κεφαλαιαγοράς» 
περιλαμβάνει αυτοτελείς ενότητες ύλης για κάθε ένα 
από τα Πιστοποιητικά (αΐ), (α2), (β), (βΐ), (γ) και (δ) του 
άρθρου 3. 

6. Το πρόσωπο που συμμετέχει στις Εξετάσεις του 
τμήματος με τίτλο «Ειδικά Θέματα Κεφαλαιαγοράς» 
μπορεί να εξετασθεί σε μία ή περισσότερες ενότητες 
ύλης ως εξής: 

(α) για να εξετασθεί στην ύλη που αφορά το Πιστο¬ 
ποιητικό (β) πρέπει να έχει ήδη λάβει τα Πιστοποιητικά 
(αΐ) και (α2) ή να εξετάζεται ταυτόχρονα με επιτυχία και 
στην ύλη που αφορά τα Πιστοποιητικά (αΐ) και (α2), 

(β) για να εξετασθεί στην ύλη που αφορά το Πιστο¬ 
ποιητικό (βΐ) πρέπει να έχει ήδη λάβει το Πιστοποιητικό 
(αΐ) ή να εξετάζεται ταυτόχρονα με επιτυχία και στην 
ύλη που αφορά το Πιστοποιητικό (αΐ), 

(γ) για να εξετασθεί στην ύλη που αφορά το Πιστο¬ 
ποιητικό (γ) πρέπει να έχει ήδη λάβει τα Πιστοποιητικά 
(αΐ), (α2) και (β) ή να εξετάζεται ταυτόχρονα με επιτυχία 
και στην ύλη που αφορά τα Πιστοποιητικά (αΐ), (α2) 
και (β), 


(δ) για να εξετασθεί στην ύλη που αφορά το Πιστο¬ 
ποιητικό (δ) πρέπει να έχει ήδη λάβει τα Πιστοποιητικά 
(αΐ), (α2), (β) και (γ) ή να εξετάζεται ταυτόχρονα με 
επιτυχία και στην ύλη που αφορά τα Πιστοποιητικά 
(αΐ), (α2), (β) και (γ). 

Αρθρο 13 

1. Η εξεταστέα ύλη για το τμήμα με τίτλο «Το Θεσμικό 
Πλαίσιο της Κεφαλαιαγοράς» περιλαμβάνει ενδεικτικά 
τα εξής: 

(α) γενικές αρχές λειτουργίας της κεφαλαιαγοράς και 
των χρηματιστηρίων, 

(β) θέματα προστασίας των επενδυτών και κανονισμό 
συμπεριφοράς κατά την παροχή επενδυτικών υπηρε¬ 
σιών, 

(γ) θέματα προστασίας της κεφαλαιαγοράς από πρά¬ 
ξεις προσώπων που κατέχουν προνομιακές πληροφορί¬ 
ες και πράξεις χειραγώγησης της αγοράς και πρόληψη 
χρησιμοποίησης του χρηματοπιστωτικού συστήματος 
με σκοπό την νομιμοποίηση εσόδων από εγκληματικές 
δραστηριότητες, 

(δ) εισαγωγή και διαπραγμάτευση κινητών αξιών και 
παραγώγων χρηματοπιστωτικών μέσων και πληροφό¬ 
ρηση επενδυτών. 

2. Η εξεταστέα ύλη του τμήματος «Ειδικά Θέματα 
Κεφαλαιαγοράς» διαφοροποιείται ανάλογα με τις πα¬ 
ρεχόμενες υπηρεσίες ως προς τις οποίες χορηγείται 
το Πιστοποιητικό, σύμφωνα με τα προβλεπόμενα στην 
παράγραφο 1 του άρθρου 2. Ειδικότερα προκειμένου για 
την ειδικότητα «Εκπόνηση αναλύσεων» στην εξεταστέα 
ύλη του τμήματος «Ειδικά Θέματα Κεφαλαιαγοράς» πε¬ 
ριλαμβάνονται θέματα μακροοικονομικής ανάλυσης σε 
σχέση με τις αγορές κεφαλαίων, χρήματος και συναλ¬ 
λάγματος. 

3. Κατά τα λοιπά, η εξεταστέα ύλη καθορίζεται από 
την Επιτροπή Κεφαλαιαγοράς κατόπιν εισήγησης της 
Επιτροπής Εξετάσεων του άρθρου 14. Η εξεταστέα ύλη, 
καθώς και παραδείγματα ερωτήσεων αναρτώνται στην 
ιστοσελίδα της Επιτροπής Κεφαλαιαγοράς, τουλάχι¬ 
στον τριάντα εργάσιμες ημέρες πριν την ημερομηνία 
διεξαγωγής των Εξετάσεων. 

Άρθρο 14 

1. Η διενέργεια των εξετάσεων των άρθρων 11 έως 13 
εποπτεύεται από διαρκή τριμελή Επιτροπή Εξετάσεων, 
η οποία συγκροτείται με κοινή απόφαση της Επιτρο¬ 
πής Κεφαλαιαγοράς και της Τράπεζας της Ελλάδος και 
αποτελείται από ένα μέλος από την Επιτροπή Κεφαλαι¬ 
αγοράς, ένα μέλος από την Τράπεζα της Ελλάδος και 
έναν καθηγητή τριτοβάθμιας εκπαίδευσης, με ειδίκευση 
στη χρηματοοικονομική επιστήμη, ως Πρόεδρο. 

2. Οι Εξετάσεις είναι γραπτές και μπορεί έχουν την 
μορφή ερωτήσεων με πολλαπλές απαντήσεις (πιυΙΙίρΙθ 
οίιοίοθ). Οι ερωτήσεις επιλέγονται κάθε φορά με κλήρωση 
από βάση δεδομένων που περιλαμβάνει τουλάχιστον 
πενταπλάσιο αριθμό ερωτήσεων από αυτόν που αφορούν 
την Εξέταση για το «Θεσμικό Πλαίσιο της Κεφαλαιαγο¬ 
ράς» και τις επιμέρους ομάδες Εξέτασης για τα «Ειδικά 
Θέματα Κεφαλαιαγοράς». Οι ερωτήσεις καλύπτουν όλη 
την εξεταστέα ύλη και διατυπώνονται από την Επιτροπή 
Κεφαλαιαγοράς και την Τ ράπεζα της Ελλάδος υπό την 
εποπτεία της Επιτροπής Εξετάσεων. 

3. Ο χρόνος, τόπος και τρόπος διεξαγωγής των Εξετά¬ 
σεων, καθώς και κάθε αναγκαία λεπτομέρεια που αφορά 

στη διεξαγωγή των Εξετάσεων καθορίζονται με ανακοί¬ 
νωση της Επιτροπής Εξετάσεων, η οποία καταχωρείται 
στο Ημερήσιο Δελτίο Τιμών και στην ιστοσελίδα της 
Επιτροπής Κεφαλαιαγοράς. 

Αρθρο 15 

Εναλλακτικά της επιτυχούς εξέτασης σε Εξετάσεις 
Πιστοποίησης των άρθρων 11 έως 14, Πιστοποιητικό χο¬ 
ρηγείται από την Επιτροπή Κεφαλαιαγοράς εφόσον οι 
υποψήφιοι πληρούν τα ελάχιστα εχέγγυο προσωπικής 
αξιοπιστίας του Κεφαλαίου Β, και επιπροσθέτως: 

(α) Προκειμένου για το Πιστοποιητικό (αΐ), έχουν πα¬ 
ρακολουθήσει με επιτυχία Σεμινάριο Πιστοποίησης που 
προβλέπεται στο άρθρο 16. 

(β) Προκειμένου για τα Πιστοποιητικά (γ) και (δ), 
είναι κάτοχοι των τίτλων Οάαιΐθΐ'βά ΕίηαποίαΙ ΑπαΙγεΙ 
(ΟΡΑ, 8θιίθ3 3) του ΟΡΑ ΙπεΙίΙυίθ ή Οβιΐίίίθά ΙηΙαπταΙίοπαΙ 
ΡίηαηοίαΙ ΑηαΙγεΙ (ΟΙΙΑ, ΡίηαΙ) της ΑΟΙΙΑ. 

(γ) Είναι κάτοχοι ισοδύναμων πιστοποιητικών επαγ¬ 
γελματικής επάρκειας που έχουν χορηγηθεί από αρ¬ 
μόδιες αρχές ή από φορείς που είναι αναγνωρισμένοι 
από τις αρμόδιες αρχές, κρατών-μελών του ΕΟΧ, των 
ΗΠΑ, του Καναδά και της Αυστραλίας. 

Αρθρο 16 

1. Ανατίθεται στο Ελληνικό Τραπεζικό Ινστιτούτο της 
Ελληνικής'Ενωσης Τραπεζών και στην «Ελληνικά Χρημα¬ 
τιστήρια Ανώνυμη Εταιρεία Συμμετοχών» η διοργάνωση 
τουλάχιστον δύο φορές κατ’ έτος Σεμιναρίων Πιστο¬ 
ποίησης, τα οποία απευθύνονται σε υποψηφίους που 
επιθυμούν να λάβουν την Πιστοποίηση (αΐ) και πληρούν 
τις προϋποθέσεις της παραγράφου 3 του άρθρου 4, ή 
εμπίπτουν στο πεδίο εφαρμογής του άρθρου 24. Τα 
Σεμινάρια καλύπτουν, τα θέματα: 

(α) «Θεσμικό Πλαίσιο της Κεφαλαιαγοράς» σύμφωνα με 
τα προβλεπόμενα στην παράγραφο 1 του άρθρου 13 και 

(β) «Ειδικά Θέματα Κεφαλαιαγοράς», ενότητα ύλης 
που αφορά το Πιστοποιητικό (αΐ). 

2. Η Επιτροπή Κεφαλαιαγοράς και η Τράπεζα της Ελ¬ 
λάδος εγκρίνουν πριν τη διεξαγωγή κάθε σεμιναρίου 
το πρόγραμμα εκπαίδευσης, την διδακτέα ύλη και τους 
εισηγητές των σεμιναρίων Πιστοποίησης που διοργα- 
νώνει το ΕΤΙ ή η ΕΧΑΕ ή άλλος φορέας στον οποίο 
έχει ανατεθεί η διεξαγωγή σεμιναρίων σύμφωνα με την 
παράγραφο 4. 

3. Στη λήξη του Σεμιναρίου Πιστοποίησης οι υποψήφιοι 
λαμβάνουν μέρος σε γραπτή εξέταση που καλύπτει το 
περιεχόμενο του σεμιναρίου. Ως προς τις ερωτήσεις 
εφαρμόζεται η παράγραφος 2 του άρθρου 14. 

4. Με κοινή απόφαση της Επιτροπής Κεφαλαιαγοράς 
και της Τράπεζας της Ελλάδος, η διεξαγωγή των σε¬ 
μιναρίων Πιστοποίησης μπορεί να διενεργείται απευ¬ 
θείας ή να ανατίθεται σε Τμήμα χρηματοοικονομικής 
κατεύθυνσης ελληνικού ΑΕΙ, ή άλλου κατά την κρίση της 
Επιτροπής Κεφαλαιαγοράς και της Τράπεζας της Ελ¬ 
λάδος εκπαιδευτικού φορέα αντίστοιχης κατεύθυνσης, 
εφόσον κριθεί από τις εν λόγω αρχές ότι παρέχονται 
ισοδύναμα, τουλάχιστον, εχέγγυο για τη διεξαγωγή των 
σχετικών σεμιναρίων. 

5. Οι λεπτομέρειες διεξαγωγής των Σεμιναρίων Πιστο¬ 
ποίησης καθορίζονται με απόφαση του φορέα που τα 
διοργανώνει. Η απόφαση αναρτάται στις ιστοσελίδες 
και στις έδρες των εν λόγω φορέων και της Επιτροπής 
Κεφαλαιαγοράς. 


ΚΕΦΑΛΑΙΟ Ε 
Ασκούμενο προσωπικό 

Αρθρο 17 

1. Οι Εταιρείες δύνανται, κατ’ εξαίρεση της παραγρά¬ 
φου 1 του άρθρου 2 να επιτρέπουν την παροχή των 
υπηρεσιών που αναφέρονται στις περιπτώσεις (α) και 
(γ) έως (ε) της εν λόγω παραγράφου και από απα¬ 
σχολούμενα σε αυτές ενήλικα πρόσωπα τα οποία δεν 
διαθέτουν το σχετικό Πιστοποιητικό αλλά ενεργούν ως 
ασκούμενοι υπό την εποπτεία και την ευθύνη άλλων 
προσώπων που απασχολούν οι Εταιρείες και τα οποία 
διαθέτουν το σχετικό Πιστοποιητικό. 

2. Ο αριθμός των ασκούμενων προσώπων που απα¬ 
σχολεί κάθε Εταιρεία δεν δύναται να υπερβαίνει το 
τετραπλάσιο του συνολικού αριθμού των πιστοποιημέ¬ 
νων προσώπων που απασχολεί η Εταιρεία, ανά τύπο, πι¬ 
στοποίησης, όπως προβλέπεται στην παράγραφο 1 του 
άρθρου 2 και ανά υπηρεσιακή μονάδα. Σε περίπτωση 
που δεν προκύπτει ακέραιος αριθμός, πραγματοποιείται 
στρογγυλοποίηση προς τα άνω. Το κάθε πιστοποιημένο 
πρόσωπο που απασχολεί η Εταιρεία δεν δύναται να 
εποπτεύει περισσότερα από τέσσερα (4) ασκούμενα 
πρόσωπα. 

3. Ειδικά για την παροχή της υπηρεσίας της «Λήψης 
και διαβίβασης εντολών σε κινητές αξίες» που προϋ¬ 
ποθέτει την Πιστοποίηση (αΐ), το κάθε πιστοποιημένο 
πρόσωπο που απασχολείται στην παροχή της εν λόγω 
υπηρεσίας μπορεί να εποπτεύει μέχρι οκτώ (8) ασκού¬ 
μενα πρόσωπα. 

4. Η Επιτροπή Κεφαλαιαγοράς διατηρεί την ευχέρεια 
να προσδιορίζει την αναλογία των ασκούμενων προ¬ 
σώπων προς τους πιστοποιημένους υπαλλήλους, κατ’ 
απόκλιση των ανωτέρω, λαμβάνοντας υπόψη το μέγεθος 
της Εταιρείας, την επάρκεια και την αποτελεσματικότη- 
τα του συστήματος εκπαίδευσης του προσωπικού της 
και των συστημάτων εσωτερικού ελέγχου. 

Αρθρο 18 

1. Στην περίπτωση του προηγούμενου άρθρου οι 
Εταιρείες οφείλουν να διασφαλίζουν ότι τα ασκούμενα 
πρόσωπα: 

(α) πληρούν τα εχέγγυο προσωπικής αξιοπιστίας, 
όπως αυτά προβλέπονται στο άρθρο 5, 

(β) παρέχουν την εκάστοτε υπηρεσία υπό τον έλεγχο 
και εποπτεία ορισμένου προσώπου που έχει λάβει το 
Πιστοποιητικό ως προς την συγκεκριμένη υπηρεσία, 

(γ) απασχολούνται στην εν λόγω Εταιρεία σύμφωνα 
με τις αρχές και κριτήρια που προβλέπονται στα άρθρα 
19 και 20 και 

(δ) λαμβάνουν μέρος και επιτυγχάνουν στις Εξετάσεις 
Πιστοποίησης των άρθρων 11 έως 13 ή σε Σεμινάρια Πι¬ 
στοποίησης, προκειμένου για την παροχή της υπηρεσίας 
της «Λήψης και Διαβίβασης Εντολών σε Κινητές Αξίες», 
εντός χρονικού διαστήματος δεκαοκτώ (18) μηνών από 
την έναρξη απασχόλησης τους στην Εταιρεία. 

2. Για τον υπολογισμό του χρονικού διαστήματος της 
περίπτωσης (δ) της προηγούμενης παραγράφου: 

(α) Ως αφετηρία τίθεται ο χρόνος κατά τον οποίο το 
ασκούμενο πρόσωπο άρχισε να παρέχει τις συγκεκρι¬ 
μένες υπηρεσίες στην Εταιρεία. 

(β) Προσμετράται ο χρόνος παροχής των συγκεκρι¬ 
μένων υπηρεσιών σε διαφορετικές περιόδους απασχό¬ 
λησης στην Εταιρεία. 

(γ) Προσμετράται ο χρόνος κατά τον οποίο το εν 
λόγω πρόσωπο παρείχε τις συγκεκριμένες υπηρεσίες 
σε πιστωτικό ίδρυμα ή εταιρεία της παραγράφου 1 του 
άρθρου 4 του ν. 2836/2000, όπως ισχύει. 

3. Οι Εταιρείες οφείλουν να τηρούν ονομαστικά για 
κάθε ασκούμενο αρχείο το οποίο περιλαμβάνει τουλά¬ 
χιστον το χρόνο έναρξης της άσκησης, τα χρονικά όρια 
εντός των οποίων τα ασκούμενα πρόσωπα πρέπει να 
λάβουν το σχετικό Πιστοποιητικό, καθώς και το όνομα 
του εποπτεύοντος το ασκούμενο πρόσωπο. 

4. Εφόσον το ασκούμενο πρόσωπο δεν επιτύχει στις 
Εξετάσεις Πιστοποίησης ή δεν συμμετάσχει επιτυχώς σε 
Σεμινάριο Πιστοποίησης σύμφωνα με το άρθρο 16 εντός 
του χρονικού διαστήματος που προβλέπεται στην περί¬ 
πτωση (δ) της παραγράφου 1, οι Εταιρείες διασφαλίζουν 
ότι το εν λόγω πρόσωπο παύει άμεσα να απασχολείται 
κατά την παροχή των υπηρεσιών της παραγράφου 1 
του άρθρου 2 μέχρις ότου και εφόσον επιτύχει στις 
Εξετάσεις ή Σεμινάρια Πιστοποίησης, κατά περίπτωση 
και λάβει το σχετικό Πιστοποιητικό. 

ΚΕΦΑΛΑΙΟ ΣΤ 

Υποχρεώσεις των Εταιρειών 
για την διαρκή εκπαίδευση του προσωπικού τους 

Άρθρο 19 

1. Οι Εταιρείες μεριμνούν σε διαρκή βάση τόσο για 
την αποτελεσματική άσκηση εσωτερικού ελέγχου και 
εποπτείας επί των προσώπων που απασχολούν στο 
πλαίσιο παροχής των υπηρεσιών της παραγράφου 1 
του άρθρου 2 ώστε να διαθέτουν τα απαραίτητα ουσι¬ 
αστικά προσόντα, όσο και για την διαρκή εκπαίδευση 
και ενημέρωση τους. 

2. Οι Εταιρείες οφείλουν να εξετάζουν σε τακτά χρο¬ 
νικά διαστήματα και ανάλογα με τις εξελίξεις στον χρη¬ 
ματοοικονομικό τομέα, τόσο σε θέματα νομοθεσίας όσο 
και παρεχόμενων προϊόντων και υπηρεσιών, την ανάγκη 
έγκυρης, έγκαιρης και συνεχούς ενημέρωσης και εκπαί¬ 
δευσης του απασχολούμενου προσωπικού. 

3. Οι Εταιρείες οφείλουν να τηρούν αρχείο σχετικά 
με τις διαδικασίες ενημέρωσης και εκπαίδευσης που 
έχουν υιοθετηθεί και εφαρμοσθεί στο απασχολούμενο 
προσωπικό σε ατομική βάση. Το αρχείο διατηρείται 
για χρονικό διάστημα που ορίζεται στην παράγραφο 
3 του άρθρου 2. 

Αρθρο 20 

1. Επιπροσθέτως και ειδικότερα για το ασκούμενο 
προσωπικό, οι Εταιρείες οφείλουν να διασφαλίζουν την 
αποτελεσματική άσκηση εποπτείας επί των ασκούμενων 
προσώπων αλλά και την επαρκή εκπαίδευση τους. Με¬ 
ταξύ άλλων, οι Εταιρείες οφείλουν να διαθέτουν τους 
κατάλληλους μηχανισμούς και διαδικασίες ώστε: 

(α) Η εργασία των ασκούμενων προσώπων να ελέγχε¬ 
ται και αξιολογείται περιοδικά και αποτελεσματικά. 

(β) Η εποπτεία και έλεγχος επί του κάθε ασκούμενου 
προσώπου να ασκείται σε ατομική βάση. 

(γ) Το εποπτεύον πρόσωπο να διαθέτει το σχετικό 
Πιστοποιητικό για τις συγκεκριμένες υπηρεσίες. 

2. Οι Εταιρείες οφείλουν: 

(α) να τηρούν σε έγγραφη μορφή τις παραπάνω δια¬ 
δικασίες και μηχανισμούς, και 

(β) να διατηρούν αρχείο σχετικά με τα αποτελέσματα 
διενέργειας της αξιολόγησης και ελέγχου που πραγμα¬ 
τοποιείται δυνάμει της παραγράφου 1 του παρόντος. 


Το αρχείο διατηρείται για χρονικό διάστημα που ορί¬ 
ζεται στην παράγραφο 3 του άρθρου 2. 

ΚΕΦΑΛΑΙΟ Ζ 
Διαδικαστικά ζητήματα - 
Ανάκληση του Πιστοποιητικού 

Αρθρο 21 

1. Στην Επιτροπή Κεφαλαιαγοράς υποβάλλονται κατά 
περίπτωση, από τις Εταιρείες στις οποίες απασχολού¬ 
νται οι ενδιαφερόμενοι ή, εφόσον πρόκειται περί μη 
απασχολούμενων σε Εταιρείες προσώπων, από τα ίδια 
τα ενδιαφερόμενο πρόσωπα η αίτηση, το τέλος και τα 
σχετικά δικαιολογητικά που αναφέρονται στο άρθρο 7 
και στην παράγραφο 3 του άρθρου 10 για την συμμε¬ 
τοχή των υποψηφίων στις Εξετάσεις και στα Σεμινάρια 
Πιστοποίησης, ή για την, σύμφωνα με το άρθρο 15 της 
παρούσας απόφασης, εξαίρεση από τη συμμετοχή στις 
Εξετάσεις αυτές. 

2. Οι Εταιρείες συνεργάζονται με τον ενδιαφερόμενο 
για την ακρίβεια και πληρότητα των πληροφοριών που 
περιέχονται στην αίτηση. Οι Εταιρείες διαπιστώνουν 
την συνδρομή των απαιτούμενων προϋποθέσεων των 
ενδιαφερομένων προσώπων και διατηρούν την ευθύνη 
για το σχετικό έλεγχο και την τήρηση αρχείου με τα 
απαιτούμενα στοιχεία από τα οποία θα καθίσταται δυ¬ 
νατή η διακρίβωση της συνδρομής των εν λόγω προϋπο¬ 
θέσεων από την Επιτροπή Κεφαλαιαγοράς. Η Επιτροπή 
Κεφαλαιαγοράς είναι αρμόδια να επιλαμβάνεται τυχόν 
ενστάσεων-αντιρρήσεων των υποψηφίων. 

3. Αιτήσεις, πιστοποιητικά και δικαιολογητικά τα οποία 
υποβάλλονται μετά τη λήξη της καθορισμένης προθε¬ 
σμίας υποβολής δεν γίνονται αποδεκτά, ανεξάρτητα 
από το λόγο της μη εμπρόθεσμης υποβολής τους. 

4. Το κόστος διεξαγωγής των Εξετάσεων των άρ¬ 
θρων 11 έως 13 και των Σεμινάρια Πιστοποίησης του 
άρθρου 16, όπως αυτό έχει εγκριθεί από την Επιτροπή 
Κεφαλαιαγοράς και την Τράπεζα της Ελλάδος καταβάλ¬ 
λεται, απευθείας στον φορέα που διεξάγει τις Εξετά¬ 
σεις ή τα Σεμινάρια, είτε από τις Εταιρίες στις οποίες 
απασχολούνται οι ενδιαφερόμενοι είτε από τα ίδια τα 
ενδιαφερόμενο πρόσωπα, εφόσον πρόκειται περί μη 
απασχολούμενων σε Εταιρείες προσώπων. 

5. Η Επιτροπή Κεφαλαιαγοράς συντάσσει κατάλογο με 
τους υποψηφίους που πληρούν τις προϋποθέσεις συμμε¬ 
τοχής στις Εξετάσεις και στα Σεμινάρια Πιστοποίησης, 
ο οποίος δημοσιοποιείται στην ιστοσελίδα της. 

6. Οι φορείς διεξαγωγής των Εξετάσεων και Σεμινα¬ 
ρίων Πιστοποίησης συντάσσουν πρακτικό στο οποίο 
καταχωρείται αναλυτικά η βαθμολογία που έχει επιτύχει 
ο κάθε υποψήφιος σε κάθε ενότητα ύλης στην οποία 
εξετάστηκε, το τελικό αποτέλεσμα των εξετάσεων με 
την τελική βαθμολογία κάθε υποψηφίου και η σειρά 
κατάταξης των επιτυχόντων αλφαβητικά. Το πρακτικό 
διαβιβάζεται μαζί με όλο το φάκελο διεξαγωγής των 
Εξετάσεων και των Σεμιναρίων Πιστοποίησης στην Επι¬ 
τροπή Κεφαλαιαγοράς για την σύνταξη και δημοσιοποί¬ 
ηση του πίνακα επιτυχόντων αλφαβητικά. 

7. Ο πίνακας επιτυχόντων της παραγράφου 6 δημο¬ 
σιοποιείται στο Ημερήσιο Δελτίο Τιμών και στην ιστο¬ 
σελίδα της Επιτροπής Κεφαλαιαγοράς. 

Αρθρο 22 

Η Επιτροπή Κεφαλαιαγοράς και η Τράπεζα της Ελ¬ 
λάδος ελέγχουν και αξιολογούν τις Εξετάσεις και τα 

Σεμινάρια Πιστοποίησης και αν διαπιστώσουν παράβαση 
νόμου είτε αυτεπαγγέλτως είτε κατόπιν ενστάσεως- 
προσφυγής, δύνανται να αποφασίσουν την επανάληψη 
τους ολικώς ή μερικώς. Για παραλείψεις ή πλημμέλειες, 
που επιδέχονται συμπλήρωση ή διόρθωση, μπορεί η 
Επιτροπή Κεφαλαιαγοράς και η Τράπεζα της Ελλάδας 
αντί επαναλήψεως των Εξετάσεων ή Σεμιναρίων, να 
αναθέσουν στην Επιτροπή Εξετάσεων ή στους φορείς 
διεξαγωγής των Σεμιναρίων την συμπλήρωση ή διόρ¬ 
θωση των παραλείψεων ή πλημμελειών. 

Αρθρο 23 

1. Το χορηγούμενο από την Επιτροπή Κεφαλαιαγοράς 
Πιστοποιητικό ανακαλείται προσωρινά για χρονικό δι¬ 
άστημα που δεν υπερβαίνει τους δώδεκα (12) μήνες ή 
αφαιρείται εάν διαπιστωθεί ότι: 

(α) δεν συντρέχει οποιαδήποτε από τις προϋποθέσεις 
που πρέπει να πληρούνται για τη χορήγηση του εν λόγω 
Πιστοποιητικού, ιδίως δε των κατά τα άρθρα 5 και 6 της 
απόφασης αυτής αναφερομένων, ή 
(β) η χορήγησή του του βασίσθηκε σε ψευδείς ή πα¬ 
ραπλανητικές πληροφορίες που υποβλήθηκαν από την 
Εταιρεία ή/και το ενδιαφερόμενο πρόσωπο. 

2. Η εφαρμογή της προηγούμενης παραγράφου δεν 
αναιρεί την σωρευτική εφαρμογή λοιπών διατάξεων του 
υφιστάμενου θεσμικού πλαισίου, ιδίως αλλά όχι μόνον 
της παραγράφου 8 του άρθρου 76 του ν. 1969/1991 περί 
υποβολής ψευδών ή ανακριβών στοιχείων προς την Επι¬ 
τροπή Κεφαλαιαγοράς. 

ΚΕΦΑΛΑΙΟ Η 

Μεταβατικές και Τελικές διατάξεις 
Αρθρο 24 

1. Οι κάτοχοι πιστοποιητικών βάσει της υπ’ αριθμ. 
1/294/19.02.2004 απόφασης του Διοικητικού Συμβουλίου 
της Επιτροπής Κεφαλαιαγοράς και βάσει της υπ’ αριθμ. 
5/24.11.2005 απόφασης του Διοικητικού Συμβουλίου του 
Χρηματιστηρίου Αθηνών θεωρείται ότι κατέχουν τις 
αντίστοιχες Πιστοποιήσεις της παρούσας απόφασης 
ως εξής: 

(α) η ειδικότητα υπεύθυνου λήψης και διαβίβασης 
εντολών αντιστοιχεί στο Πιστοποιητικό (αΐ), 

(β) η ειδικότητα υπεύθυνου εκτέλεσης εντολών (αντι- 
κρυστή) αντιστοιχεί στο Πιστοποιητικό (αΐ), 

(γ) η ειδικότητα υπεύθυνου παροχής επενδυτικών συμ¬ 
βουλών αντιστοιχεί στο Πιστοποιητικό (βΐ), ή, εφόσον η 
ειδικότητα αυτή συνδυάζεται και με το πιστοποιητικό 
Γνώσεων Παραγώγων, ή το πιστοποιητικό Συμβούλου 
Πελατών της Αγοράς Παραγώγων, ή το πιστοποιητικό 
Διαπραγματευτή / Ειδικού Διαπραγματευτή της Αγοράς 
Παραγώγων αντιστοιχεί σε Πιστοποιητικό (β), 

(δ) η ειδικότητα υπεύθυνου διαχείρισης χαρτοφυλακί¬ 
ου πελατών αντιστοιχεί στο Πιστοποιητικό (γ), 

(ε) η ειδικότητα του αναλυτή μετοχών αντιστοιχεί στο 
Πιστοποιητικό (δ), 

(στ) το πιστοποιητικό Γνώσεων Παραγώγων και το 
πιστοποιητικό Συμβούλου Πελατών της Αγοράς Παρα¬ 
γώγων αντιστοιχούν στο Πιστοποιητικό (α2) και 
(ζ) το πιστοποιητικό Διαπραγματευτή / Ειδικού Δια¬ 
πραγματευτή της Αγοράς Παραγώγων αντιστοιχεί στο 
Πιστοποιητικό (α2). 

2. Χρηματιστηριακοί εκπρόσωποι που είναι διορισμένοι 
με βάση τις διατάξεις του άρθρου 10 του ν. 1806/1986 
θεωρείται ότι κατέχουν Πιστοποιητικό (βΐ), το οποίο 


λαμβάνουν μετά από σχετική αίτηση προς την Επιτροπή 
Κεφαλαιαγοράς. 

3. Κατά την πρώτη εφαρμογή της παρούσας απόφασης 
χορηγείται Πιστοποιητικό από την Επιτροπή Κεφαλαια¬ 
γοράς άνευ συμμετοχής στις εξετάσεις Πιστοποίησης 
των άρθρων 11 έως 14, εφόσον οι υποψήφιοι πληρούν τα 
ελάχιστα εχέγγυο προσωπικής αξιοπιστίας του Κεφα¬ 
λαίου Β και επιπροσθέτως διαθέτουν τους αντίστοιχα 
απαιτούμενους ανά υπηρεσία τίτλους σπουδών του 
άρθρου 9, καθώς και, τριετή τουλάχιστον εμπειρία στη 
συγκεκριμένη υπό πιστοποίηση υπηρεσία, ήδη κατά την 
έκδοση του ν. 3371/2005, αποκτηθείσα την τελευταία 
πενταετία. Προκειμένου για την υπηρεσία της «Λήψης 
και διαβίβασης εντολών σε κινητές αξίες», για τον υπο¬ 
λογισμό της τριετίας θα προσμετράται και η προϋπηρε¬ 
σία σε χρηματιστηριακές δραστηριότητες. Οι Εταιρείες 
υποβάλλουν, εντός αποκλειστικής προθεσμίας έξι (6) 
μηνών από την δημοσίευση της παρούσας απόφασης, 
μαζί με την αίτηση πιστοποίησης, συγκεντρωτική κα¬ 
τάσταση με τα ενδιαφερόμενο να λάβουν πιστοποίηση 
πρόσωπα τα οποία απασχολούν, βεβαιώνοντας ότι τα 
πρόσωπα αυτά πληρούν τις αντίστοιχα προβλεπόμενες 
προϋποθέσεις και καταβάλλοντος το σχετικό τέλος. Η 
συγκεντρωτική κατάσταση, η οποία υποβάλλεται σε 
έγχαρτη ή ηλεκτρονική μορφή, συνοδεύεται από τα 
σχετικά δικαιολογητικά για κάθε ενδιαφερόμενο. Υπο¬ 
ψήφιοι οι οποίοι δεν απασχολούνται πλέον σε Εταιρείες 
υποβάλλουν εντός της ίδιας προθεσμίας τα δικαιολογη- 
τικά για την χορήγηση του αντίστοιχου Πιστοποιητικού 
και σχετικό τέλος. Τα παραπάνω πρόσωπα μπορούν να 
παρέχουν για λογαριασμό της Εταιρείας τις υπηρεσίες 
για τις οποίες ζητούν τη χορήγηση Πιστοποιητικού και 
κατά το διάστημα που μεσολαβεί από την κατάθεση 
της αίτησης μέχρι τη λήψη του πιστοποιητικού από την 
Επιτροπή Κεφαλαιαγοράς. 

4. Δεν απαιτείται η πλήρωση της προϋπόθεσης που 
προβλέπεται στην περίπτωση (α) της παραγράφου 2 
του άρθρου 9 για υποψηφίους που έχουν ήδη, κατά την 
έναρξη ισχύος της παρούσας απόφασης, απολυτήριο 
Λυκείου και αποδεδειγμένη εργασιακή εμπειρία επτά (7) 
τουλάχιστον ετών, σε καθεστώς πλήρους απασχόλησης, 
στον χρηματοπιστωτικό τομέα. 

5. Κατά την πρώτη εφαρμογή της παρούσας από¬ 
φασης οι Εξετάσεις Πιστοποίησης που προβλέπονται 
στην παράγραφο 1 του άρθρου 11 και τα Σεμινάρια Πι¬ 
στοποίησης που προβλέπονται στην παράγραφο 1 του 
άρθρου 16 δύνανται να διενεργηθούν, κατ’ εξαίρεση, 
οποτεδήποτε μετά την 1 η Ιανουάριου 2007. 

Αρθρο 25 

1. Από την έναρξη ισχύος της παρούσας καταργείται 
η υπ’ αριθμ. 1/294/19.02.2004 απόφαση του Διοικητικού 
Συμβουλίου της Επιτροπής Κεφαλαιαγοράς. 

2. Με την επιφύλαξη του επομένου εδαφίου, η ισχύς 
της παρούσας αρχίζει από τη λήψη της. Η ισχύς της 
παραγράφου 1 του άρθρου 2 της παρούσας απόφασης 
αρχίζει έξι (6) μήνες μετά από την λήψη της. 

3. Από την παρούσα δεν προκαλείται δαπάνη εις βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

